PROLOG

Koolitus: Hanked BANI maailmas (Procurement in a BANI World), koolitaja João Correia Botelho
2026-03-25 08:00 - 17:00 (Europe/Tallinn)
Käsitletavad teemad:

Hankeprotsessi nägemine kogu ettevõtte väärtust loova tegurina
Tarnijatega koostöö uute lahenduste loomiseks
Hankeprotsessi loo jutustamine viisil, mis saab juhtkonna toetuse
Riski kasutamine uute võimaluste leidmiseks ja ettevõtte tugevdamiseks
Teiste tööstusharude ideedest ja tavadest õppimine
Miks on eetika ja läbipaistvus hankeprotsessis olulised
Hankemeeskondade ettevalmistamine tuleviku väljakutseteks

Sihtrühm, kellele on koolitus mõeldud:

Hankespetsialistid
Kategooriajuhid
Vanemostjad
Tarneahela spetsialistid, kes on seotud hankeotsuste tegemisega

Lähemalt saad koolituse kohta lugeda siin: https://vucatobani.training/
Koolitaja João Botelho on Portugali Hankeassotsiatsiooni president ja rahvusvaheline konsultant, kes on spetsialiseerunud strateegilisele hankimisele, jätkusuutlikule hankimisele, hankeprotsesside ümberkujundamisele ja kulude optimeerimise algatustele.
Oma enam kui 20-aastase kogemusega on ta edukalt juhtinud suure mõjuga projekte kogu Euroopas, Aasias ja Lähis-Idas, nõustades ülemaailmseid ettevõtteid ja tippjuhte vastupidavate ja tulevikuks valmis hankeorganisatsioonide loomisel. João on sagedane peaesineja hankekonverentsidel üle Euroopa, kus ta jagab praktilisi teadmisi ja parimaid tavasid, mis aitavad spetsialistidel tulemusi saavutada.
Osalemistasu
• 1 osaleja hind 399 eurot
• 2 ja enam osaleja hind eurot 349 eurot / osaleja
• PROLOG liikme osaleja soodushind 299 eurot
Hindadele lisandub käibemaks.
Ajakava:
09.30 – 10.00 kogunemine
10.00 – 12.15 koolitus
12.15 – 13.00 lõuna
13.00 – 17.00 koolitus
Koolitus toimub Nordic Hotel Forumis (Viru väljak 3, Tallinn) saalis Vega.

Kui osaled Prologi rahvusvahelisel tarneahelakonverentsil ning soovid osaleda ka koolitusel, siis kirjuta info@prolog.eeja küsi pakkumist.

PROLOG rahvusvaheline tarneahelakonverents 26. märtsil 2026
2026-03-26 08:30 - 17:00
Muutustele ja nendest tekkinud kriisidele lahenduste otsimisest on saanud igapäevase töö lahutamatu osa. Parafraseerides elavaid klassikuid: “Tahaks korralikult tarneahelaid juhtida, aga ei saa. Pidevalt peab lahendama kriise”. See ongi uus reaalsus ja meil jääb üle kohaneda või hääbuda. Seetõttu vaatabki PROLOGi Tarneahelakonverents taaskord sügavuti sisse muutuvasse maailma ja keskkonda.
Hoiame oma rahvusvahelist joont. Toome teile esinejaid üle maailma, et anda toimuvast globaalne vaade, sest me ei ole neis muutustes üksi ja kogu maailm otsib vastuseid samadele küsimustele. Konverentsi selgroog on kohalikud parimad esinejad, kellel on näited lahendustest siinsamas Eestis. Pakume esinejaid, kelle juhtimiskogemused aitavad näha võimalusi muutuvas ärikeskkonnas ja leida lahendusi kerkinud probleemide ületamiseks. Läbi rahvusvaheliste ja Eesti esinejate kogemuste toome selgust, kuidas maailmas toimuvad protsessid mõjutavad meie ettevõtete ja riigi tegevust. On vaja teada, kuidas me logistika- ja tarneahelajuhtidena peame selles segaduses orienteeruma, et teha õigeid otsuseid.
Loe edasi
